આ વખતે શનિ જયંતિ અલગ-અલગ દિવસે ઉજવવામાં આવશે. કાલનિર્ણય પંચાંગમાં 17 મેના રોજ અને સિદ્ધવિજય પંચાંગમાં 18 મેના રોજ શનિ જયંતિ બતાવવામાં આવી છે. પંડિત 'વિશાળ' દયાનંદ શાસ્ત્રી અનુસાર સ્માર્ત અને વૈષ્ણવ મત અનુસાર પર્વ ઉજવવામાં આવે છે. આ વખતે અમાવસ તિથિ રવિવાર બપોરે 11.48 વાગે લાગશે જે સોમવારે સવારે 9.43 વાગ્યા સુધી રહેશે. જેના પગલે સ્માર્ત મત વાળા 17 તારીખે અને વૈષ્ણવ મતવાળા 18ના રોજ શનિજયંતિ ઉજવશે. ભગવાન શનિદેવનો જન્મ બપોરે 12 વાગ્યે માનવામાં આવે છે. અમાવસ પણ 17 મેના રોજ બપોરે 12 વાગ્યે જ રહેશે. એટલા માટે આ દિવસે શનિ જયંતિ ઉજવવી શ્રેષ્ઠ છે.